ඉස්සර අපි ටීම් එක එකටමයි හිටියෙ. කෑමකට එළියට ගියත් ඔක්කෝමලා එකටමයි ගියේ. ඒ නිසා ලොකු බැඳීමක් ඇති වුණා. ඒ අතීතය මට නම් සදා අමරණීයයි. ඒ මිත්‍රත්වය එදා වගේම අදටත් ඒ විදියටම තියෙනවා. 19 න් පහළ ක්‍රීඩා කරද්දි අරවින්ද තමයි කැප්ටන් කළේ. එදා ඉඳලා අපි ක්‍රීඩා කරලා තියෙනවා. අර්ජුන සහ මම දෙන්නාම පාසල් ක්‍රිකට් වලින් පසුව එස්.එස්.සී. එකට ගැහුවෙ. අර්ජුන විතරක් නෙවෙයි. එයාගෙ අයියා ධම්මික සහ මල්ලිලා මගේ හොඳම යාළුවො. අර්ජුනටත් කලින් මගේ හොඳම යාළුවා වුණේ නිශාන්ත රණතුංග. එයයි මමයි එස්.එස්.සී. එකට ආවෙ එකම කාලයේදීයි. ඉන් පසුව රණතුංග පවුලම මගේ යාළුවෝ වුණා. ඒ පවුලට මම හරි සමීප චරිතයක් වුණා. එක පාරක් අපි කතරගම චාරිකාවක් ගියා. මමයි අපේ අම්මයි තාත්තයි ගෙදර අයයි සහ අර්ජුනයි, එයාගේ ෆැමිලි එකයි. අපි එක බස් එකක ගියේ. රණතුංග පවුලේ කොල්ලො හයක් විතර හිටියා. ඒ ගමන හරිම සුන්දර මතකයක්. අර්ජුනගෙ අම්මා තාත්තාත් හිටියා. පසුවටත් ඒ වගේ දේ සිදු වුණා.
අර්ජුනට කලින් හොදම යාලුවා වුයේ කව්ද
නිශාන්ත රණතුංග